ภาค ปชช.ชี้ เมื่อ สมคิด ออกแล้ว ยังดัน CPTPP ต่อ จะเป็นการเผยโฉมไอ้โม่งตัวจริง
กมธ.วิสามัญศึกษาผลกระทบจากการเข้าร่วมCPTPP เตรียมส่งข้อมูลศึกษาเบื้องต้นให้ รบ. ชี้ ส.ค. มีประชุมใหญ่ รมต. การค้ากลุ่มประเทศสมาชิกภาค ปชช.ชี้ เมื่อ สมคิด ออกแล้ว ยังดันต่อ จะเป็นการเผยโฉมไอ้โม่งตัวจริง22 ก.ค.2563 ความคืบหน้ากรณีความพยายามเข้าร่วมความตกลงหุ้นส่วนทางเศรษฐกิจภาคพื้นแปซิฟิก (CPTPP) ของรัฐไทย หลังสมคิด จาตุศรีพิทักษ์รองนายกรัฐมนตรี ผู้พยายามผลักดันลาออกจากตำแหน่งเมื่อสัปดาห์ที่ผ่านมานั้นวานนี้ (21 ก.ค.63) เพจ FTA Watch รายงานว่านิมิตร์ เทียนอุดม กรรมการหลักประกันสุขภาพแห่งชาติ ชี้ว่า เมื่อ สมคิด จาตุลาออกจาก คณะรัฐมนตรีแล้ว ถ้ายังมีการเสนอ CPTPP เข้าสู่ที่ประชุม ครม. อีก จะเป็นการเผยโฉมหน้าไอ้โม่งตัวจริงที่ทำลายการเข้าถึงยาของประชาชน และทำร้ายเกษตรกรไทยคิดแต่เรื่องรวยกระจุก จะทุบจะทำร้ายระบบหลักประกันสุขภาพของคนไทยทุกคน หรือทำร้ายเกษตรกร ทำลายวัฒนธรรมการผลิต การแบ่งปันเม็ดพันธ์ การเกื้อกูลกันในระบบเกษตรของไทยนิมิตร์ กล่าวด้านความคืบหน้าของกรรมาธิการ (กมธ.) วิสามัญพิจารณาศึกษาผลกระทบจากการเข้าร่วมCPTPP เมื่อวันที่ 16 ก.ค.ที่ผ่านมาวีระกร คำประกอบ ประธานกมธ. ดังกล่าวแถลงข่าวว่า จะส่งข้อมูลการศึกษาเบื้องต้นของคณะ กมธ.ให้กับเลขาธิการคณะรัฐมนตรี เนื่องจากจะมีการประชุมใหญ่ของรัฐมนตรีการค้าของประเทศสมาชิก CPTPP ในวันที่ 5 สิงหาคม 2563 ซึ่งการประชุมดังกล่าวจะจัดขึ้นเพียงปีละครั้งทั้งนี้ การส่งข้อมูลการศึกษาเบื้องต้นให้คณะรัฐมนตรีนั้น เพื่อให้คณะรัฐมนตรีรับทราบความคิดเห็นของคณะ กมธ. ซึ่งขณะนี้อยู่ในระหว่างการศึกษาและพิจารณาในทุกมิติ โดยคณะ กมธ. จะนำข้อพิจารณาอันเป็นข้อห่วงใยและข้อเสนอแนะต่างๆ จากคณะอนุ กมธ. ทั้ง 3 คณะ ประกอบด้วย คณะอนุ กมธ. ศึกษาผลกระทบด้านการเกษตรและพันธุ์พืช คณะอนุ กมธ. ศึกษาผลกระทบด้านการแพทย์และสาธารณสุข และคณะอนุ กมธ. ศึกษาผลกระทบด้านเศรษฐกิจ การค้า และการลงทุน แจ้งให้คณะรัฐมนตรีได้พิจารณา เพื่อเป็นประโยชน์ต่อไป
กมธ.วิสามัญศึกษาผลกระทบจากการเข้าร่วม CPTPP เตรียมส่งข้อมูลศึกษาเบื้องต้นให้ รบ. ชี้ ส.ค. มีประชุมใหญ่ รมต.
นิมิตร์ เทียนอุดม,CPTPP